Maryam yang Dirahmati (filem)

Maryam yang Dirahmati ( , Maryam al-Muqaddasah, Maryam Moghaddas, Maryam Adhraa Maryam Al-Muqadasa; "Maryam yang Diberkati"/"The Honourable/Blessed Saint Mary") ialah sebuah filem Iran terbitan tahun 2000 oleh pengarah Shahriar Bahrani, yang menggambarkan kehidupan Maryam ibunda kepada Nabi Isa, berdasarkan Al-Quran dan tradisi agama Islam.

 Alur cerita 
Pada tahun 16 SM, penduduk Baitul Muqaddis (Yerusalam) sedang menunggu kelahiran anak lelaki Keluarga Imran yang diramalkan sebagai "al Masih" yang dinanti-nantikan. Akan tetapi yang lahir ialah seorang anak perempuan daripada Imran dan Anna yang kemudian menamakan beliau sebagai Maryam yang bermaksud "Hamba Tuhan". Pada usia enam tahun, Maryam dipersembahkan ke mihrab di Baitul Muqaddis, dan kekal di sana di bawah jagaan Nabi Zakaria sehingga beliau berumur enam belas tahun.

Semasa dalam pengasingan di mihrab tersebut, Maryam menghabiskan sepanjang masanya untuk beribadah dan bekerja keras walaupun sering diganggu oleh pendeta-pendeta Yahudi. Disebabkan keteguhan iman Maryam, beliau menjadi insan yang terpilih sehingga malaikat Jibril muncul kepadanya yang kemudiannya memberikan khabar kepada Maryam bahawa beliau bakal melahirkan seorang anak lelaki yang terpuji dunia dan akhirat tanpa bapa kerana perkara tersebut tidak mustahil bagi Allah SWT. Maryam melahirkan Nabi Isa Alaihissalam yang kemudiannya membersihkan nama Maryam daripada tohmahan keji pendeta-pendeta Yahudi dengan berkata-kata walaupun masih bayi yang baru dilahirkan.

 Pembikinan 
Filem ini berkisahkan tentang kehidupan Maryam dan kelahiran Nabi Isa yang merupakan seorang pesuruh Allah dalam tradisi Islam, berdasarkan sumber klasik seperti Surah Maryam (19) di dalam Al-Quran. Selain watak Maryam, filem ini juga menampilkan watak imam yang soleh Nabi Zakaria Alaihissalam, yang merupakan penjaga kepada Maryam Alaihissalam.

Filem sepanjang dua jam tersebut asalnya dalam bahasa Parsi tetapi telah dialih suara ke dalam bahasa Inggeris oleh Wilayah Network yang dirakam di Hong Kong oleh Red Angel Media,  dan terdapat juga versi lain dengan sarikata bahasa Inggeris. Rakaman daripada filem itu telah banyak digunakan dalam dokumentari British ITV "Yesus Orang Islam" (The Muslim Jesus) yang diterbitkan pada 19 Ogos 2007.  

 Barisan Pelakon 

 Parviz Poorhosseini
 Shabnam Gholikhani
 Mohammad Kasebi
 Maryam Razavi
 Hossein Yari
 Jafar Dehghan
 Mehdi Faghih
 Mohsen Zehtab
 Afsaneh Naseri
 Roya Teymorian
 Shirin Bina
 Zahra Saeedi
 Kourosh Tahami
 Mohammad Poursattar

 Lihat juga 

 Senarai filem Islamik
 Al Masih (filem Iran)
 Kerajaan Sulaiman
 pawagam Iran
 Senarai filem drama sejarah

 Rujukan 

 Pautan luar 



 Laman web Maryam yang Dirahmati

 DVD 
Kategori:Filem 1997
Kategori:Templat tarikh filem dengan 1 tarikh tayangan
Kategori:Filem 2000